《城山国清塘》
宋代·李丑父

平田一水自萦回，喜见兹塘亦壮哉。夏潦久收犹浩渺，壶山近看更崔巍。

刺船葑蓼中边去，唤月烟岚外面来。见说艾轩诗句好，不逢墨迹重徘徊。

作者简介：（194—1267）宋兴化军莆田人，原名纲，字汝砺，改字艮翁，号亭山翁。理宗端平二年进士。累官太学博士，迁诸王宫教授。忤丁大全意，罢归。景定元年，以太府丞召，迁秘书郎，进著作郎，权礼部郎官，出提举湖南常平。为人有胸襟，诗文温润清新。有《亭山集》。